หุ้นใหญ่หนุน SET ปิดเช้าบวก 11 จุด ฟากบ่ายเสี่ยงเจอขายทำกำไร จับตาแนวรับ 1,350 จุด
หุ้นใหญ่หนุน SET ปิดเช้าบวก 11 จุด ฟากบ่ายเสี่ยงเจอขายทำกำไร จับตาแนวรับ 1,350 จุด โดยดัชนีช่วงเช้าปิดที่ระดับ 1,352.30 จุด บวก 11.06 จุด หรือ 0.82% มูลค่าการซื้อขาย 6.59 หมื่นล้านบาท
11 พ.ย. 2563

สื่อข่าวรายงานว่า ดัชนีช่วงเช้าปิดที่ระดับ 1,352.30 จุด บวก 11.06 จุด หรือ 0.82% มูลค่าการซื้อขาย 6.59 หมื่นล้านบาท 
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ผันผวนในกรอบแคบ แม้ยังรับ Sentiment บวก แต่ 5 วันมานี้ดัชนีขึ้นไปราว 150 จุดแล้วจึงอาจเผชิญแรงขายทำกำไรบ้างบริเวณแนวต้าน 1,350-1,360 จุด แต่รูปแบบขาขึ้นยังไม่จบรอบหากไม่หลุด 1,320 จุด แต่ถ้าหลุดก็อาจปรับตัวลงไปได้ ดังนั้น ต้องรักษาระดับไว่ ขณะที่ยังไม่มีปัจจัยบวกใหม่เข้ามาหลังจากตอบรับพัฒนาการวัคซีนโควิด และนายโจ ไบเดน ชนะการเลือกตั้งประธานาธิบดีสหรัฐไปแล้ว
ขณะที่ตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ บางตลาดพักตัวบ้างแต่ส่วนใหญ่ยังเคลื่อนไหวในแดนบวกได้มากกว่า ส่วนบ้านเราตอนนี้ให้หันมาจับตาปัจจัยการเมืองในประเทศ และการทยอยประกาศผลประกอบการของบริษัทจดทะเบียน
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯอาจเงียบเหงาลง และมีการเวียนกลุ่มเล่นหลังจากที่ได้ปรับขึ้นไปมากแล้ว ดังนั้นดัชนีฯคงจะแกว่งในกรอบแคบลง
พร้อมให้แนวรับ 1,330 จุด ส่วนแนวต้าน 1,360 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่

KBANK  มูลค่าการซื้อขาย    4,386.93 ล้านบาท  ปิดที่  97.00 บาท  เพิ่มขึ้น  2.75 บาท
AOT    มูลค่าการซื้อขาย    3,840.30 ล้านบาท  ปิดที่  68.00 บาท  เพิ่มขึ้น  0.25 บาท
STGT   มูลค่าการซื้อขาย    2,324.31 ล้านบาท  ปิดที่  71.00 บาท  เพิ่มขึ้น  2.50 บาท
PTT    มูลค่าการซื้อขาย    2,078.88 ล้านบาท  ปิดที่  38.50 บาท  เพิ่มขึ้น  0.25 บาท
CPALL  มูลค่าการซื้อขาย    1,892.95 ล้านบาท  ปิดที่  63.75 บาท  เพิ่มขึ้น  0.75 บาท